La documentació a adjuntar a la sol·licitud és la següent:
No s'admeten els Certificats de final d'obres i habitabilitat que tinguin antiguitats superiors a 12 mesos sense el corresponent document de ratificació.
En el cas que el Certificat de Final d'Obres i Habitabilitat aportat sigui anterior al model on consten les dades de la llicència d'obres, caldrà presentar una fotocòpia de la llicència d'obres per complementar les dades.
En els habitatges de nova construcció cal complir l'habitabilitat del decret que era vigent en el moment que es va sol·licitar la Llicència d'Obres ó rehabilitació.
En els habitatges de gran rehabilitació cal complir l'annex 4 del Decret 141/2012, de 30 d'octubre, el qual recull totes les possibilitats de rehabilitació i el que han de complir segons el tipus d'actuació de la que es tracti.
De dos a cinc habitatges: 26,25 €
De sis o més habitatges: 19,65 €
A la sol·licitud es pot optar entre la recollida presencial de la cèdula o la rebuda per correu ordinari un cop sigui resolta.
La sol·licitud i el certificat d'habitabilitat de l'habitatge es poden presentar a diversos llocs:
En presentar la sol·licitud s'entrega una carta de pagament amb l'import de la taxa.
Cal fer el pagament en alguna oficina de Caixa Bank "la Caixa" o bé a través del Servicaixa en un termini de 7 dies des de la data d'expedició.
El pagament es pot realitzar amb targeta de crèdit o dèbit a les oficines de l'Agència de l'Habitatge de Catalunya, els Serveis territorials d'Habitatge i a les Oficines d'Atenció ciutadana de Barcelona, Girona i Lleida, també d'aquelles sol·licitades telemàticament a traves de la web de Tràmits.gencat.
La carta de pagament que es crea en fer l'alta de la sol·licitud té un període de validesa de 7 dies naturals, transcorreguts els quals si no s'ha realitzat el pagament, es procedirà a Arxivar l'expedient per Desistiment.
Podeu adreçar-nos les consultes per mitjà del formulari que trobareu en aquest enllaç.
Trucant al 012 o al 932 142 124 si truqueu des de fora de Catalunya.
Per a les trucades des de l'estranger, el telèfon és el +34 932 142 124.
Podeu consultar els horaris i el cost de la trucada en aquest enllaç
El termini per a notificar l'atorgament o denegació de la cèdula d'habitabilitat és de 30 dies hàbils des de la data de la recepció en el registre de la sol·licitud amb la documentació completa.
L'Administració dóna de resposta la resolució expressa a la sol·licitud:
Abans de la resposta definitiva de la sol·licitud, l'Administració pot enviar a l'adreça de notificació un requeriment.
Un requeriment és la petició d'algun tipus d'actuació o documentació necessària per a continuar la tramitació de la sol·licitud.
L'emet la unitat tramitadora de l'expedient, normalment mitjançant escrit a l'adreça de contacte que consta a la sol·licitud de cèdula.
Els requeriments bàsicament demanen:
És imprescindible que a la resposta al requeriment s'esmenti el número de l'expedient de la cèdula que es tramita.
El termini per a notificar l'atorgament o denegació de la cèdula deixa de comptabilitzar-se des de l'emissió del requeriment fins a la seva resposta.
Es poden modificar les cèdules?
Les dades contingudes a les cèdules atorgades no es poden modificar.
Les dades només seran canviades amb una nova cèdula, per la qual cosa caldrà una nova sol·licitud de cèdula.
En canvi, durant la tramitació de l'expedient, abans de l'atorgament de la cèdula, la persona sol·licitant o la tècnica, segons a qui correspon introduir la dada, pot fer correccions.
El sol·licitant pot esmenar o completar les dades relatives a la sol·licitud i el tècnic les corresponents al certificat d'habitabilitat.
En el cas que el certificat d'habitabiltat sigui visat telemàticament, independentment de la forma que s'hagi tramitat la sol·licitud de la cèdula, qualsevol correcció s'ha de fer amb l'aportació d'un nou certificat d'habitabilitat novament visat.
Les vies per a introduir les esmenes són les mateixes que les disponibles per a fer arribar requeriments.
Contra la denegació de la cèdula d'habitabilitat es pot interposar recurs d'alçada davant la Direcció de l'Agència de l'Habitatge de Catalunya.